Diari Oficial de la Generalitat Valenciana


Sumari del DOGV 5035, del 24-06-2005 (2005/6772)

ACORD de 12 d'abril de 2005, de la Comissió Territorial d'Urbanisme, relatiu a la modificació núm. 1/2004 del Pla general de Cox.
---------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6772


Data del document
:   12-04-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cox
    * pla d'urbanisme

ACORD de 12 d'abril de 2005, de la Comissió Territorial d'Urbanisme, relatiu a la modificació núm. 1/2004 del Pla general de Cox. [2005/X6772]
  
Vist l'expedient de referència i basant-se en els següents antecedents i consideracions,
  
Antecedents de fet
  
Primer. El projecte de modificació puntual es va sotmetre a informació pública durant un mes, mitjançant un acord del ple de l'Ajuntament del dia 17 de maig de 2004, i es va publicar l'anunci en el Diari Oficial de la Generalitat Valenciana de data 3 de juny de 2004 i en el diari La Verdad de data 24 de maig del mateix any. Durant el pertinent període d'exposició pública no es van presentar al·legacions. Es va aprovar provisionalment pel mateix òrgan en data 9 de juliol de 2004 per majoria absoluta.
  
Segon. La documentació està integrada per memòria informativa i justificativa i plànols.
  
Tercer. L'objecte de l'expedient és la creació d'una dotació de zona verda xarxa primària, amb la consideració de jardí (PJL) amb una superfície de 1.358 m², dels quals 1.222, serien computables a l'efecte. Per a això proposa una doble requalificació:
  
Per un costat proposa modificar la qualificació d'una parcel·la de 366 m² de propietat municipal classificada segons el vigent pla general com a sòl urbà, i ús residencial per a la seua requalificació com un ús dotacional de zona verda.
  
Per un altre, proposa modificar una part del tram del c/ Sant Vicent que coincideix amb el front de la parcel·la de zona verda i part del c/ Sant Isidre, que passarien de tindre un ús com a xarxa viària a ser considerats com a zona verda, deixant en aquest carrer una pas unidireccional per al trànsit (1,5 m² de vorera i 2,75 de calçada).
  
Els referits sòls s'integrarien en una única zona verda amb la qualificació de PJL.
  
Quart. No consta en l'expedient la sol·licitud d'informes.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (en endavant LRAU).
  
Segona. La documentació està completa, a l'efecte del compliment de l'art. 27 de la LRAU.
  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU.
  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
Acorda:
  
1r) Aprovar definitivament la modificació núm. 1/04 del Pla general del municipi de Cox.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Alacant, 12 d'abril de 2005.- El secretari de la Comissió Territorial d'Urbanisme: Esther Valls Parres.